S-735/2020

Dómur:

Mál þetta, sem var tekið til dóms 25. júní 2020, höfðaði lögreglustjórinn á höfuðborgarsvæðinu með ákæru 10. mars 2020 á hendur P-kk-þgf Þ-kk-þgf B-kk-þgf, kt. 0000000000, […]:,,Fyrir eftirtalin umferðarlagabrot, með því að hafa:

1. Fimmtudaginn 6. desember 2018 ekið bifreiðinni […] sviptur ökurétti og undir áhrifum áfengis (í blóði mældist vínandamagn 0,56‰) frá [...] og inn Veltusund í Reykjavík, þar sem akstri lauk.

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 10. desember 2018 ekið bifreiðinni […] sviptur ökurétti norður Engihjalla í Kópavogi til móts við [...], þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 27. janúar 2019 ekið bifreiðinni […] sviptur ökurétti á Víkurvegi í Reykjavík til móts við [...], þar sem akstri lauk.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 11. mars 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist kókaín 65 ng/ml) um Frjóakur í Garðabæ, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði krefst vægustu refsingar sem lög leyfa. Þá gerir skipaður verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...] og á að baki nokkurn sakaferil sem nær aftur til ársins 1997 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Með dómi 31. maí 2006 var ákærði sakfelldur fyrir ölvunarakstur og var dæmdur í 30 daga fangelsi og sviptur ökurétti ævilangt. Ákærði var meðal annars sakfelldur fyrir akstur sviptur ökurétti og akstur undir áhrifum áfengis og dæmdur í 60 daga fangelsi auk þess sem ævilöng ökuréttarsvipting ákærða var áréttuð með dómi 16. október 2007, en með sama dómi var ákærða gert að greiða 100.000 króna sekt. Ákærði var sakfelldur fyrir akstur sviptur ökurétti og dæmdur í 30 daga fangelsi með dómi 27. apríl 2009. Með dómi 28. október 2009 var ákærði dæmdur í 15 daga fangelsi vegna hraðaksturs sviptur ökurétti 25. janúar 2009. Með dómi 12. október 2012 var ákærði sakfelldur fyrir akstur sviptur ökurétti og dæmdur í 60 daga fangelsi. Ákærði var sakfelldur fyrir akstur sviptur ökurétti með dómi 10. mars 2014 og dæmdur í 90 daga fangelsi. Með dómi 28. mars 2014 var ákærði sakfelldur fyrir akstur sviptur ökurétti 5. febrúar 2014 og dæmdur í 45 daga fangelsi. Ákærði var dæmdur í fjögurra mánaða fangelsi með dómi 21. maí 2015 fyrir að hafa ekið bifreið sviptur ökurétti og án lögboðinnar vátryggingar 26. janúar 2015. Með dómi 27. september 2016 var ákærði sakfelldur fyrir fíkniefnalagabrot og dæmdur í tveggja mánaða fangelsi skilorðsbundið til tveggja ára. Með dómi 15. júní 2018 var ákærði sakfelldur fyrir að hafa í fimm skipti ekið bifreið sviptur ökurétti. Með brotum sínum rauf ákærði skilorð áðurnefnds dóms frá 27. september 2016 og var ákærða gerð refsing í einu lagi í málinu og var dæmdur í 17 mánaða fangelsi. Með dómi Landsréttar 29. mars 2019 var dómur héraðsdóms staðfestur. Með dómi 10. maí 2019 var ákærði sakfelldur fyrir akstur sviptur ökurétti 15. júlí 2018 og var dæmdur sex mánaða fangelsi.

Brot þau sem ákærði hefur verið sakfelldur fyrir í máli þessu voru öll framin fyrir uppkvaðningu síðastnefnda dómsins frá 10. maí 2019 og verður ákærða því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu um sakaferil ákærða og að brotum hans virtum, sbr. 77. og 78. gr. almennra hegningarlaga nr. 19/1940, verður refsing hans ákveðin 12 mánaða fangelsi.

Ákærði er í máli þessu sakfelldur fyrir að hafa ekið bifreið fjórum sinnum sviptur ökurétti þar af tvívegis undir áhrifum. Svo sem fyrr var rakið var ákærði sviptur ökurétti ævilangt með dómi en hefur ekki öðlast ökurétt að nýju samkvæmt framlögðum gögnum. Með vísan til framangreinds og lagaákvæða í ákæru er áréttuð ævilöng ökuréttarsvipting ákærða.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 111.955 krónum. Þá greiði ákærði þóknun skipaðs verjanda síns, Ó-kk-ef R. V-kk-ef lögmanns, sem þykir hæfilega ákveðin 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, P-kk-nf Þ-kk-nf B-kk-nf, sæti fangelsi í 12 mánuði.

Ákærði er sviptur ökurétti ævilangt.

Ákærði greiði 272.535 krónur í sakarkostnað, þar með talda þóknun skipaðs verjanda síns, Ó-kk-ef R. V-kk-ef lögmanns, 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf

Ákærði er í máli þessu sakfelldur fyrir að hafa ekið bifreið fjórum sinnum sviptur ökurétti þar af tvívegis undir áhrifum. Svo sem fyrr var rakið var ákærði sviptur ökurétti ævilangt með dómi en hefur ekki öðlast ökurétt að nýju samkvæmt framlögðum gögnum. Með vísan til framangreinds og lagaákvæða í ákæru er áréttuð ævilöng ökuréttarsvipting ákærða.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 111.955 krónum. Þá greiði ákærði þóknun skipaðs verjanda síns, Ó-kk-ef R. V-kk-ef lögmanns, sem þykir hæfilega ákveðin 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, P-kk-nf Þ-kk-nf B-kk-nf, sæti fangelsi í 12 mánuði.

Ákærði er sviptur ökurétti ævilangt.

Ákærði greiði 272.535 krónur í sakarkostnað, þar með talda þóknun skipaðs verjanda síns, Ó-kk-ef R. V-kk-ef lögmanns, 160.580 krónur að meðtöldum virðisaukaskatti.

M-kvk-nf H-kvk-nf H-kvk-nf